Farul Constanța și CFR Cluj au remizat sâmbătă la Ovidiu, 1-1 (0-0), în etapa a 29-a a Superligii de fotbal.
Rezultatul nu ajută niciuna dintre echipe. CFR pierde două puncte în cursa de urmărire a liderului FCSB și a echipei de pe locul 2, Rapid, în vreme ce Farul nu este încă sigură de prezența în play-off, așteptând ultima etapă din sezonul regulat.
Farul a deschis scorul în minutul 65, prin Deaconu. CFR a egalat în minutul 82, prin Ajeti.
(sursa: Mediafax)